I Don't Wanna Know

I Don't Wanna Know הוא שיר של זמר ה-R&B האמריקאי מריו ויינאנס בהשתתפות הראפר פי דידי וקולות רקע שהוקלטו מחדש של אניה. השיר מבוסס על דגימה מ-"Ready or Not" של פוג'יז, אשר דוגם את ריף הסינתיסייזר משירה של אניה, "Boadicea", וכן את המקצב של "You're a Customer" של EPMD. השיר יצא לאור ב-17 בפברואר 2004 והגיע למקום הראשון במצעד הסינגלים הבריטי וה-Dutch Top 40 ולמקום השני בבילבורד הוט 100, כשנחסם למשך שמונה שבועות רצופים מהגעה למקום הראשון על ידי השירים "Yeah!" ו-"Burn" של אשר בהתאמה.

הרכב
השיר מבוסס על דגימה של הלהיט של פוג'יז מ-1996 "Ready or Not", שבעצמו התבסס על דגימה מואטת של הרצועה האינסטרומנטלית "Boadicea" של אניה מאלבומה מ-1987, Enya. ויינאנס אמר: "שמעתי לראשונה את 'Boadicea' בסוף הסרט סהרורים לפני כחמש או שש שנים. זה משהו שתמיד רציתי להפיק. ואז כשפוג'יז עשו את זה, הו אלוהים, אהבתי את זה".

הצלחה מסחרית
"I Don't Wanna Know" נותר הלהיט הגדול היחיד של ויינאנס. כתוצאה משמונה שבועות במקום השני, השיר הוא השיר שנשאר למשך מספר השבועות החמישי הרב ביותר במקום השני מבלי להגיע למקום הראשון, מאחורי "Waiting for a Girl Like You" של פורינר, "Work It" של מיסי אליוט, "I Love You Always Forever" של דונה לואיס ו-"You're Still the One" של שאניה טוויין.

רשימת רצועות
 "I Don't Wanna Know" – 4:17
 "Pretty Girl Bullsh*t" (בהשתתפות פוקסי בראון) – 4:22
 "I Don't Wanna Know" (אינסטרומנטל) – 4:17

מיקומי שיא

נתוני מכירות

גרסות נוספות
 בשנת 2004 הוציא הרכב המפיקים "דה פייראטס" בהשתתפות אניה, שולה אמה, ניילה בוס ואישאני שיר תשובה ל-"I Don't Wanna Know" מנקודת מבט נשית, בשם "You Should Really Know". גרסה זו הגיעה למקום השמיני במצעד הסינגלים הבריטי.
 בשנת 2022 הוציא המפיק המוזיקלי מטרו בומין יחד עם דה ויקנד ו-21 סבאג' גרסת כיסוי לשיר בשם "Creepin'", במסגרת אלבומו Heroes & Villains, הכוללת את דה ויקנד שר את השיר המקורי, לצד בית ראפ של 21 סבאג'.

קישורים חיצוניים

הערות שוליים 

שירי 2004
סינגלים מ-2004
שירי אניה
שירי שון קומבס
שירים באנגלית
שירים שנכתבו על ידי אניה
שירים שנכתבו על ידי רומא ראיין
שירים שהולחנו על ידי אניה
בלדות R&B עכשוויות
סינגלים שהגיעו למקום הראשון במצעד אירופה הוט 100
סינגלים שהגיעו למקום הראשון במצעד הסינגלים הבריטי
סינגלים שהגיעו למקום הראשון במצעד הסינגלים הסקוטי
שירי כסף בממלכה המאוחדת
שירי זהב בארצות הברית
שירי זהב בניו זילנד
שירי פלטינה באוסטרליה